als_Latn dik_Latn sag_Latn
Problemi i cilësisë në arsim është problem kombëtar, për këtë ngritja e cilësisë në arsim duhet të jetë prioritet i secilës qeveri të ardhshme.
Kështu tha ministri në detyrë i Arsimit, Arsim Bajrami në një ligjëratë para studentëve të Kolegjit “Universum”, në Ferizaj, raporton EO.
“Ngritja e cilësisë në sistemin arsimor duhet të jetë prioritet kombëtarë i cilës do qeveri të ardhshme sepse ky është një problem kombëtarë dhe nuk mund të paramendohet asnjë proces i zhvillimit ekonomik pa ngritje të cilësisë në arsim. Së fundmi investimet në edukim dhe arsim janë investime në ekonomi dhe ne duhet të punojmë të gjithë si shoqëri, si familje, si shtet për ta mbështetur sektorin e arsimit me buxhet në mënyrë që të sjellim arsimin aty ku dëshirojmë”, ka thënë ai.
Bajrami e ka pranuar se gjendja në arsim nuk është e mirë, por megjithatë ai ka thënë se testin PISA nuk duhet marrë si barometër real.
als_Latn als_Latn als_Latn als_Latn